Proiect

**ROMÂNIA** (nu produce efecte juridice)\*

**JUDEŢUL MUREŞ MUNICIPIUL TÂRGU MURES**

**Direcția Fiscală Locală Târgu Mureș**

Nr. 32.140 din 19.03.2024

Inițiator,

**PRIMAR,**

**Soós Zoltán**

**REFERAT DE APROBARE**

**a proiectului de hotărâre privind încheierea Actului adițional nr. 1 la Contractul de locațiune nr. 94.322 din 29 noiembrie 2022**

Prin H.C.L. nr. 65/2021, modificată și completată prin H.C.L. nr. 222/2021 a fost aprobată reorganizarea Direcției Impozite și Taxe Locale din cadrul aparatului de specialitate al Primarului Municipiului Târgu Mureș, în Direcția Fiscală Locală Târgu Mureș - instituție publică de interes local cu personalitate juridică.

La data de 24.10.2022 prin H.C.L nr. 410, Consiliul Local al municipiului Târgu Mureș a aprobat închirierea imobilelor situate în Târgu Mureș, str. Furnicilor nr. 2, jud. Mureș, identificate în CF nr. 142987 Târgu Mureș, de către Direcția Fiscală Locală în vederea desfășurării activităților proprii fiind încheiat în acest sens \*Contractul de locațiune nr. 94.322 din 29 noiembrie 2022 între, Mureș Consulting SRL și Direcția Fiscală Locală Târgu Mureș, pe o perioadă de 5 ani, începând cu data de 01.12.2022.

\**Menționăm că la data întocmirii prezentului referat de aprobare în cuprinsul Contractul de locațiune nr. 94.322 din 29 noiembrie 2022 încheiat între, Mureș Consulting SRL și Direcția Fiscală Locală Târgu Mureș au fost constatate greșeli materiale, care vor fi îndreptate odată cu încheierea actului aditional nr. 1, după cum urmează:*

*1. la Art.1 este menționată închirierea clădirii C1 în suprafață de 663,40 mp, în loc de clădirea C2 conform CF nr. 142987;*

*2. la Art.5 sunt menționate spațiile de la subsolul clădirii C1 în loc de clădirea C2 precum și valoare totală a chiriei pentru spațiile închiriate în clădirea C1 în loc de clădirea C2;*

*3. la Art.5 este menționat că valoarea totală a chiriei pentru spațiile închiriate în clădirea C2, se va stabili prin act adițional, în loc de clădirea C1;*

Începând cu anul 2022 o parte a funcționarilor publici din cadrul Direcției Fiscale Locale Târgu Mureș își desfășoară activitatea la sediul din Strada Furnicilor nr. 2, Târgu Mureș.

Conform prevederilor art. 5 din Contractul de locațiune nr. 94.322 din 29 noiembrie 2022 *“Valoarea totală a chiriei pentru spațiile închiriate în clădirea C2 se va stabili, prin act aditional, după finalizarea lucrărilor de renovare, reamenajare și extindere solicitate de locatar”.*

Ținând cont că au fost finalizate lucrările de renovare, reamenajare și extindere asupra clădirii C1, iar Mureș Consulting SRL a depus Oferta înregistrată cu nr. 31911/18.03.2024, se impune încheierea unui Act adițional la contractul mai sus menționat, pentru ca și restul Serviciilor din cadrul Direcției Fiscale Locale Târgu Mureș să își desfășoare activitatea la aceeași locație.

Precizăm că în prezent o mare parte a funcționarilor publici din cadrul Direcției Fiscale Locale Târgu Mureș își desfășoară încă activitatea în clădirea Primăriei din P-ța Victoriei nr. 3, alături de celelalte Direcții/Servicii din cadrul aparatului de specialitate al Primarului, iar Serviciul impozite și taxe persoane juridice/ Serviciul impozite și taxe persoane fizice și Biroul inspecție fiscală își desfășoară activitatea într-o altă locație situată în P-ța Victoriei nr. 33.

Având în vedere faptul că activitatea Direcției Fiscale Locale generează un flux mare de cetățeni care frecventează locațiile din P-ța Victoriei, iar spațiile în care se desfășoară aceasta nu oferă condiții optime, nici pentru cetățeni și nici pentru funcționarii publici implicați considerăm oportună aprobarea închirierii noului corp de clădire C1, astfel încât toate Serviciile și Birourile din cadrul Direcției Fiscale Locale Târgu Mureș să fie în aceeași locație, lucru care va facilita și accesul cetățenilor la serviciile oferite.

Având în vedere situația curentă prezentată, pentru rezolvarea acestor chestiuni organizatorice și îmbunătățirea serviciilor oferite cetățenilor de Direcția Fiscală Locală, conducerea instituției caută soluții care să confere spații adecvate pentru funcționarea Direcției, birouri adecvate lucrului cu cetățenii, zonă de arhivare, spațiu suficient pentru ghișee, precum și locuri de așteptare pentru cetățeni.

Având în vedere cele mai sus expuse, ținând cont de prevederile Art. 5 din Contractul de locațiune nr. 94.322 din 29 noiembrie 2022 între, Mureș Consulting SRL și Direcția Fiscală Locală Târgu Mureș, propunem spre aprobarea Consiliului Local al Municipiului Târgu Mureș prezentul proiect de hotărâre, urmând ca ulterior aprobării lui, Direcția Fiscală Locală Târgu Mureș să încheie actul adițional nr. 1 la Contractul de locațiune nr. 94.322 din 29 noiembrie 2022.

**Director executiv,**

Szövérfi László

**PROIECT**

** (**nu produce efecte juridice**)\***

**R O M Â N I A**

**JUDEŢUL MUREŞ**

**CONSILIUL LOCAL AL MUNICIPIULUI TÂRGU MUREŞ**

**INIȚIATOR,**

**PRIMAR**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2024**

**privind încheierea Actului adițional nr. 1 la Contractul de locațiune nr. 94.322 din 29 noiembrie 2022**

**Consiliul local al municipiului Târgu Mureş, întrunit în şedinţă ordinară**

**de lucru,**

***Având în vedere:***

a) Referatul de aprobare nr. 32.140 din 19.03.2024, iniţiat de primarul Municipiului Târgu Mureș, Soós Zoltán, a proiectului de hotărâre privind încheierea Actului adițional nr. 1 la Contractul de locațiune nr. 94.322 din 29 noiembrie 2022;

b) Oferta nr. 31911/18.03.2024 a Mureș Consulting SRL;

c) Rapoartele compartimentelor de resort din cadrul aparatului de specialitate al Primarului;

d) Raportul Comisiilor de specialitate din cadrul Consiliului local municipal Târgu Mureş;

**În conformitate cu prevederile:**

* Art. 1777 și următoarele din Legea nr. 287/2009 privind Codul civil, republicată, cu modificările și completările ulterioare;
* Art. 5 și art. 34 din Contractul de locațiune nr.94.322 din 29.10.2022
* Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;
* Art. 129, alin. (14), Art. 139 alin. (1),Art. 196 alin. (1) lit. a), şi ale Art. 243, alin. (1), lit. a) și b) din OUG nr. 57/2019 privind Codul administrativ, cu modificările și completările ulterioare:

**H o t ă r ă ş t e** :

**Art. 1.** Se aprobă încheierea Actului adițional nr. 1 la Contractul de locațiune nr. 94.322 din 29 noiembrie 2022, de către Direcția Fiscală Locală în vederea desfășurării activităților proprii, conform Anexei nr. 1, care face parte integrantă din prezenta hotărâre.

**Art. 2.** Se împuternicește Direcția Fiscală Locală Târgu Mureș, prin directorul executiv, să încheie și să semneze Actul adițional nr. 1 la Contractul de locațiune nr. 94.322 din 29 noiembrie 2022.

**Art. 3.** Cu aducerea la îndeplinire a prezentei se încredințează Direcția Fiscală Locală Târgu Mureș.

**Art. 4.** În conformitate cu prevederile art. 252, alin. (1), lit. c) și ale art. 255 din O.U.G. nr. 57/2019 privind Codul Administrativ precum și ale art. (3), alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art.5.** Prezenta hotărâre se comunică:

* Primarului Municipiului Târgu Mureş
* Direcției Fiscale Locale Târgu Mureș.

**Viză de legalitate,**

**Secretar general al Municipiului Târgu Mureș,**

\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ

**Anexa nr. 1 la HCL nr.\_\_\_\_\_\_/\_\_\_\_\_\_\_\_**

**ACT ADIŢIONAL nr. 1 din \_\_\_\_\_\_\_\_\_\_\_**

**la Contractul de locațiune nr.94.322 din 29.10.2022**

Părţile contractante :

**MUREȘ CONSULTING S.R.L.** înmatriculată la Oficiul Registrului Comerțului Mureș sub nr. J26/877/2001, având C.U.I. RO1432998, cu sediul social în Târgu Mureș, str. Bolyai, nr. 6, sc. B, ap. 2, jud. Mureș, reprezentată de dl. Todor-Soo Ignatie în calitate de administrator, denumită în continuare LOCATOR (proprietar), pe de o parte

și

**DIRECȚIA FISCALĂ LOCALĂ TÂRGU MUREŞ,** având ca sediu de comunicare a actelor Târgu Mureș, str. Furnicilor, nr. 2, jud. Mureş, www.dfltgm.ro, reprezentată de dl. Szövérfi László, în calitate Director executiv, în calitate de LOCATAR (chiriaş), pe de altă parte,

ART.I Se modifică Art. 1, din cap. II. „Obiectul contractului”, la Contractul de locațiune nr.94.322 din 29.10.2022 și va avea următorul cuprins:

„*Obiectul prezentului contract îl constituie închirierea de către MUREȘ CONSULTING S.R.L. TÂRGU MUREŞ către DIRECȚIA FISCALĂ LOCALĂ TÂRGU MUREŞ a imobilului C1 în suprafață totală de 419 mp, situat în Târgu Mureș, str. Furnicilor nr. 2, jud. Mureș, care se compune din: 3 niveluri, S construită la sol 184 mp; S construită desfășurată :504 mp; CIE în regim P+E+M, extinsă, etajată, mansardată, consolidată cu modificări interioare, cu modificare de destinație corp C1 și C2 , în baza autorizației de construire 108/24.04.2023M proces verbal de recepție parțială nr. 1/11.01.2024, înregistrat cu nr. 295/22.01.2024 și a imobilului C2 în suprafață totală de 663,40 mp, situat în Târgu Mureș, str. Furnicilor nr. 2, jud. Mureș, care se compune din: 4 niveluri, s construită la sol: 195 mp; s construită desfășurată:780 mp; C2-clădire cu subsol+parter+etaj+mansardă construită din cărămidă cu fundații de beton, învelitoare din țigle compusă din: la subsol:6 încăperi de adăpost civil, 2 grupuri sanitare, 1 depozit, 1 coridor, 1 casa scării; la partel:1 hol de intrare, 1 coridor, 1 casa scării, 5 birouri, 2 magazii, 1 grup sanitar; la etaj: 1 coridor, 1 casa scării, 3 birouri, 1 birou secretariat,2 birouri directori, 1 magazie, 1 cameră duș, 1 grup sanitar; la mansardă: 1 coridor, 1 casa scării, 6 birouri, 2 magazii, 1 grup sanitar;* *înscrise în C.F.nr.142987-C1 respectiv C.F.nr.142987-C2, Târgu Mureş, nr. topografic 142987”.*

ART.II Se modifică numerotarea cap. II „Durata contractului” în cap. III. „Durata contractului” la Contractul de locațiune nr.94.322 din 29.10.2022.

ART.III Se modifică alin. (2) al Art. 3 din cap III „Durata contractului” la Contractul de locațiune nr.94.322 din 29.10.2022 și va avea următorul cuprins :

„*Chiria pentru clădirea C2 se va datora începând cu data de 01.01.2023, după o perioadă de grație de 1 lună, iar pentru clădirea C1 după aprobarea sumelor necesare în bugetul Direcției Fiscale Locale Târgu Mureș.”*

ART.IV Se modifică alin. (1) al Art.5 din cap. IV „Cuantumul și modalitățile de plată a chiriei la Contractul de locațiune nr.94.322 din 29.10.2022” și va avea următorul cuprins :

„*Preţul în euro al locaţiunii, respectiv chiria pentru clădirile C1 și C2 este de 11.5 €/mp/lună fără TVA. Pentru spațiile de la subsolul clădirii C2 chiria este de 3 €/mp/lună fără TVA. Valoarea totală a chiriei pentru spațiile închiriate în clădirea C1 este de 4.818,50 €/ lună fără TVA, iar pentru spațiile închiriate în clădirea C2 este de 5.626,25 €/ lună fără TVA ”*

ART.V Toate celelalte prevederi contractuale rămân neschimbate și se aplică în continuare.

ART.VI Prezentul act adițional face parte integrantă din Contractul de locațiune nr.94.322 din 29.10.2022.

ART.VII. Prezentul Act adiţional s-a încheiat în 3 (trei) exemplare originale și semnate azi, \_\_\_\_\_/\_\_\_\_\_\_\_.

**LOCATOR,** **LOCATAR,** MUREȘ CONSULTING S.R.L DIRECȚIA FISCALĂ LOCALĂ TÂRGU MUREŞ

Director executiv,

Szövérfi László

Director executiv adj.

Marton Rodica

Șef serviciu contabilitate,

salarizare și logistică

Kiss Martha

Șef serviciu juridic, strategii,

resurse umane și relații cu publicul

Văidean Monica

Viză juridică,